                       Dunajská cyklocesta  12-20 mája 2018. 

(Popri Dunaji do Moháča 18 účastníkov)

Ako po iné roky, aj tento rok pripravil Jurko KOSTICKÝ  zaujímavú cyklistiku popri Dunaji v Maďarsku.

12.5. – Budapešť – Rackeve  63km. 

V Budapešti  sme zahájili štart  z Námestia hrdinov smerom k Dunaju,

na medzinárodnú cyklocestu EV6. Po opustení mesta nás EV6 viedla väčšinou cez chatové oblasti pri Dunaji, cez polia a občas aj po bežných cestách.

V podvečerných hodinách sme dorazili do cieľa, do mestečka Rackeve. 

Prvá písomná zmienka o mestečku je z polovice 15. str., kedy sa tu usadili  srbskí obyvatelia utekajúci pred tureckými dobyvateľmi.  

13.5. – Rackeve - Kalocsa  112km. 

Z Rackeve sme vyrazili hneď po raňajkách cez Dunavecse a Dunapataj do cieľa dnešnej 

etapy, do mestečka Kalocsa.

Kalocsa je jedno z najstarších maďarských miest. V roku 1000 tu uhorský kráľ Štefan I. zriadil prvé biskupstvo v Uhorsku, v roku 1135 bolo povýšené na arcibiskupstvo. Kalocsa je poľnohospodársky región , v súčasnosti je najväčším pestovateľom papriky v Maďarsku.

14.5. – Kalocsa – Baja  51km.  

Pred odchodom na dnešnú etapu sme sa zastavili v miestnom múzeu papriky, kde sme sa dozvedeli okrem iného aj to, že do roku 1950 sa sladká paprika na území Maďarska nepestovala.

Po prehliadke múzea sme sa vydali na cestu. Cesta do Baja prebiehala s malými občerstvovacími prestávkami v pohode až do bodu, kedy sa jednému nášmu účastníkovi podarilo ulomiť sedadlo a tak sme mali pri Dunaji neďaleko mestečka Fajsz dlhšiu občerstvovaciu prestávku, pokiaľ sa nešťastnému cyklistovi podarilo za pomoci miestnych robotníkov opraviť bicykel.

Baja je druhým najväčším mestom v južnom Maďarsku.  Osídlenie mesta začalo už začiatkom 14. storočia. V súčasnosti je dôležitým obchodným centrom a nachádzajú sa tu významné vzdelávacie inštitúcie.

15.5. – Baja – Moháč  94km.

Na dnešnú etapu sme sa mimoriadne tešili, pretože nás čakali dve hraničné pásma, jedno s Chorvátskom a jedno so Srbskom. Cez Szeremle a Dunafalva  sme sa dostali až na koniec krásnej asfaltovej cyklocesty, ktorá končila na chorvátskej hranici.

[image: image14.jpg]



Dosiahli sme cieľ. Koniec našej cyklocesty popri Dunaji.        

Niektorí máme pre-bicyklovaný Dunaj od prameňa v Nemecku až po chorvátske hranice.  

Tu nás pohraničníci otočili naspäť.

A tak sme sa vydali pozdĺž maďarsko – chorvátsko - srbskej hranici - stráženej na každých niekoľko sto metrov  vojakmi so samopalom proti migrantom - do pohraničnej  dedinky Hercegszántó a odtiaľ až na hraničný prechod do Srbska. 

Od hraníc sme sa vrátili cez mestečko Homorúd ku kompe, aby sme sa preplavili do cieľa dnešnej etapy, do Moháča. 

Moháč leží na pravom brehu Dunaja  v blízkosti hraníc so Srbskom a Chorvátskom.

Mesto sa zapísalo do dejín dvoma bitkami – bitka pri Moháči – 1526 –Osmanská ríša porazila Uhorsko a druhá bitka – bitka pri Nagyharsány -1687- Uhorsko porazilo Osmanskú ríšu.

16.5. – Moháč – Pécs  81km.

Neďaleko Moháča sa nachádza pamätník venovaný bitke pri Moháči, ktorí sme navštívili. 

Moháčska bitka bola jedna z najdôležitejších bitiek prvej polovice 16.storočia, odohrala sa 29. augusta 1526 pri meste Moháč /asi 180 km južne od Budapešti/. Vojská osmanského sultána Suleymana I. v nej na hlavu porazili menej početné uhorské vojsko kráľa Ľudovíta  II. Jagelovského. Bitku pri Moháči považuje väčšina historikov v oblasti Strednej Európy za symbolický koniec obdobia stredoveku. 

Po prehliadke pamätníka sme pokračovali 

cez mestečko Bóly, s malou odbočkou do vinárskeho mestečka Villany

 z ktorého po výdatnom občerstvení sme  zamierili  do cieľa dnešnej etapy, mesta Pécs. 

Pécs je  historickým centrom celého regiónu a je jedno z najkrajších maďarských miest.

  Oblasť dnešného „Päťkostolia“ bola osídlená už oddávna, prvými doloženými obyvateľmi tu boli Kelti. Ve 4. století už bylo velmi důležitým křesťanským městem. V 4.storočí už bolo veľmi dôležitým kresťanským mestom. Po pádu Západořímské říše se sem během stěhování národů nastěhovali Avaři a Slované , ke svojí říši ho připojil později i Karel Veliký . Po páde Západorímskej ríše sa sem počas sťahovania národov nasťahovali  Avari a Slovana , ku svojej ríši ho neskôr pripojil  Karol Veľký. V 11. století zde vznikl benediktský klášter , v 13. století sem přišli dominikáni . Roku 1367 tu vznikla prvá univerzita v Uhorsku.
17.5. – Pécs – Dombóvár 54km.

Rozlúčkou s mestom Pécs opúšťame aj roviny Maďarska a

pomaly stúpame po asfaltovej cykloceste cez pohorie Mecsek ku jazeru Pécsi-tó. 

Jazero Pécsi-tó je obklopené horami  pohoria Mecseku, má rozlohu 69 km2, je obľúbeným rekreačným a rybárskym strediskom.

Po malom občerstvení sme pokračovali až do mesta  Sásd, kde sme mali opäť dlhšiu prestávku z dôvodu opravy defektu.

Po dokončení opravy sme už bez prerušenia pokračovali až do Dombóváru.  Mesto bolo dôležitým dopravným uzlom do miest Pécs, Gyor, Óbuda. Z pôvodne poľnohospodárskej oblasti sa v dôsledku industrializácie mesto zmenilo na moderné priemyselné a kúpeľné centrum. Len 3 km od centra mesta sa nachádzajú kúpele Gunarus. Kúpele sú známe svojou vysoko fluoridovanou alkalickou vodou.

18.5. – Dombóvár – Budapešť  13km.  

Z Dombóváru sa 14 cyklistov presunulo do Budapešti vlakom. Tri cyklistky robili spoločnosť Jankovi Borbuliakovi v aute.

Budapešť je hlavné a najväčšie mesto Maďarska, je hospodárskym, dopravným a kultúrnym centrom krajiny.

Po stretnutí  vlakových a automobilových cyklistov na vlakovej stanici Deli a naložení batožiny do sprievodného vozidla, 

sme sa s menším blúdením vybrali do Budína na prehliadku Rybárskej Bašty - Halászbástya .

Po prehliadke sme sa odobrali ma miesto ubytovania v VIII. budapeštianskom obvode.

19.5. – Budapešť–Ostrihom 87km. 

Ráno sme sa vybrali po nábreží Dunaja k Országházu /krajinský dom/, k budove budapeštianskeho parlamentu. Budova maďarského parlamentu je jedným z národných symbolov Maďarska a je  jednou z najstarších vládnych budov v Európe. Budova parlamentu je nádhernou ukážkou neogotickej architektúry, hoci nesie  znaky renesancie aj baroka. So stavbou sa začalo ešte v roku 

1885 a komplexne bola dokončená v roku 1902. [image: image28.jpg]



Po vonkajšej prehliadke parlamentu sme pokračovali cez mesto Vác k mestečku Szob,

aby sme sa kompou preplavili na druhý breh Dunaja a pokračovali do cieľa cesty do Ostrihomu. 

Popoludní nás prekvapil hustý a dlhotrvajúci dážď a tak sme do cieľa dorazili premočení a riadne špinaví. 

Dominantou mesta Ostrihom je bazilika- Katedrála Panny Márie a Svätého Vojtecha. Bazilika sa začala stavať v roku 1822 na podnet slovenského arcibiskupa Alexandra Rudnaya.  Slávnostne bola vysvätená 31. augusta 1856 a úplne dokončená v roku 1869. 

20.5. – Ostrihom – Komárno  54km. 

Na záverečnú cyklotúru nás nastúpilo 9 cyklistov. Za dedinkou Obid sme sa cyklocestou EV6 premiestnili  k Dunaju, od Kravany nad Dunajom  asfaltovú cyklocestu, ktorá nás doviedla až do  Komárna.  

Záver: Dunajská cyklocesta splnila naše očakávania, za čo patrí veľké ďakujem Jurkovi Kostickému, ktorý cyklocestu pripravil. Taktiež naše veľké ďakujem patrí aj Jankovi Borbuliakovi, ktorý sa celý čas staral o našu batožinu. 
